આણંદ તાલુકાના કરમસદ ગામના ખ્રિસ્તી કબ્રસ્તાનમાં રવિવારે સમાજના લોકોને પોલીસની હાજરીમાં સ્થાનિક વ્યક્તિને દફન કરવા પડ્યા હતા. પોતાના જ કબ્રસ્તાનમાં ખ્રિસ્તી સમાજની દફનવિધિ માટે પોલીસની મદદ લેવી પડે તેવી સ્થિતિ થતાં લોકો નારાજ થઈ ગયા છે. જયારે બીજી તરફ કરમસદ પાલિકા દ્વારા આ જગ્યા સરકારી ખરાબાની છે. જે કબ્રસ્તાન માટે નિમ કરવામાં આવી નથી. જેથી આ સ્થળે દફનવિધી કરી શકાય નહીં તેમ કહેવું છે. જેથી આ બાબતને લઇને આગામી દિવસોમાં વિવાદ વધુ વકરે તેવી શક્યતા રહેલી છે.